אולפנת נווה חנה

אולפנת נווה חנה היא אולפנה תורנית לבנות מייסודה של רשת אור תורה סטון. האולפנה ממוקמת בגבעה הצהובה, שסמוכה ליישוב אלון שבות שבגוש עציון. רקע האולפנה הוקמה בשנת 1984 ה'תשמ"ה על ידי הרב ד"ר שלמה ריסקין, ראש מוסדות אור תורה סטון ורב העיר אפרת. בשנותיה הראשונות עמדה בראשה ד"ר ברוריה סמט, אחריה הרב אבישי מילנר ואחריו הרב ד"ר רונן בן דוד. נכון ל-1 בינואר 2024 עומדת בראש האולפנה רוחמה גבל-רדמן. האולפנה, יחד עם הישיבה התיכונית "נווה שמואל" שבאפרת, היוו את הבסיס לרשת המוסדות "אור תורה סטון" בראשות הרב ריסקין. בראשית שנותיה ישבה האולפנה בקיבוץ כפר עציון ובשנת ה'תשנ"ד עברה ל"גבעה הצהובה" סמוך לאלון שבות. באולפנה לומדות בעיקר תלמידות מאזור גוש עציון ואפרת, מקצתן מגיעות ממקומות מרוחקים יותר כמו ירושלים ואזור בית שמש. באולפנה כיתות ט עד יב. בכל שכבה בין שתים לשלוש כיתות עיוניות, ועוד כיתה קטנה במאפיינים רגשיים. בשנת תשפ"ו הצטרפו לשכבת י' בנות תוכנית "נלך" מארצות הברית לחצי שנה. הבנות ישנות בישיבת דרישה לבנות הממוקמת בכפר עציון. תפיסה פדגוגית באולפנה פועלות מספר תוכניות ייחודיות השמות דגש על למידה פעילה ועצמאית: תוכנית "אדם אדמה" צפייה מודרכת בקולנוע ומדיה תוכנית ייחודית במחשבת ישראל תוכנית אתר"ג באולפנה מתקיימת אחת לשבוע בימי רביעי תוכנית בית מדרש הנקראת אתר"ג. ראשי התיבות אתר"ג הם- "אַל תְּבוֹאֵנִי רֶגֶל גַּאֲוָה"(תהילים ל"ו, י"ב).התוכנית נמצאת בניהולה של שרון ברנד. יש בתוכנית שני רמי"ם ושתי רמיו"ת שמעבירים שיעורים וחברותות לשכבות ולתלמידות השונות שנמצאות בה. מלבד לימוד יש גם מעגל שירה, ארוחת ערב ופעילויות נוספות. בשנה יש בדרך כלל ארבע שבתות שאחת מהן כוללת פעילויות וסיורים ביום שישי. קישורים חיצוניים אתר האינטרנט הרשמי של אולפנת נווה חנה אתר ספרית נווה חנה הערות שוליים